CELEX: 62017CN0657
Language: sk
Date: 2017-11-24 00:00:00
Title: Vec C-657/17: Návrh na začatie prejudiciálneho konania, ktorý podal Verwaltungsgerichtshof (Rakúsko) 24. novembra 2017 – Hussein Mohamad Hussein

12.2.2018   
            
            
               SK
            
            
               Úradný vestník Európskej únie
            
            
               C 52/20
            
         Návrh na začatie prejudiciálneho konania, ktorý podal Verwaltungsgerichtshof (Rakúsko) 24. novembra 2017 – Hussein Mohamad Hussein
   (Vec C-657/17)
   (2018/C 052/29)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgerichtshof
   
      Účastníci konania pred vnútroštátnym súdom
   
   
      Navrhovateľ v konaní o opravnom prostriedku „Revision“: Hussein Mohamad Hussein
   
      Odporca v konaní pred Verwaltungsgericht: Bundesamt für Fremdenwesen und Asyl
   
      Prejudiciálne otázky
   
   
            
               1.
            
            
               Vedie zmeškanie lehoty podľa článku 5 ods. 2 nariadenia (ES) č. 1560/2003 (1) k rozkladu (tzv. Remonstration) v prípade zamietnutia dožiadania o prevzatie podľa článku 21 ods. 1 nariadenia (EÚ) č. 604/2013 (ďalej len „nariadenie Dublin III“) (2) v stanovenej lehote zo strany dožiadaného členského štátu k prechodu zodpovednosti na žiadajúci členský štát, keď žiadajúci členský štát najprv v stanovenej lehote predložil dožiadanie o prevzatie v zmysle článku 21 ods. 1 prvého pododseku nariadenia Dublin III a na základe (dodatočného) zisťovania je zrejmé, že dožiadaný členský štát je zodpovedný členský štát podľa kapitoly III nariadenia Dublin III?
            
         
            
               2.
            
            
               Môže dožiadaný – a podľa kritérií kapitoly III nariadenia Dublin III zodpovedný – členský štát účinne vyhovieť dožiadaniu o prevzatie podľa článku 21 ods. 1 tohto nariadenia ešte aj vtedy, keď už uplynula lehota pre odpoveď stanovená v článku 22 ods. 7 tohto nariadenia a dožiadaný členský štát predtým zamietol dožiadanie o prevzatie už v stanovenej lehote?
            
         
      (1)  Nariadenie Komisie (ES) č. 1560/2003 z 2. septembra 2003, ktoré ustanovujú podrobné pravidlá na uplatňovanie nariadenia Rady (ES) č. 343/2003 ustanovujúceho kritériá a mechanizmy na určenie členského štátu zodpovedného za posúdenie žiadosti o azyl podanej štátnym príslušníkom tretej krajiny v jednom z členských štátov (Ú. v. EÚ L 222, 2003, s. 3; Mim. vyd. 19/006, s. 200).
   
      (2)  Nariadenie Európskeho parlamentu a Rady (EÚ) č. 604/2013 z 26. júna 2013 , ktorým sa stanovujú kritériá a mechanizmy na určenie členského štátu zodpovedného za posúdenie žiadosti o medzinárodnú ochranu podanej štátnym príslušníkom tretej krajiny alebo osobou bez štátnej príslušnosti v jednom z členských štátov (Ú. v. EÚ L 180, 2013, s. 31).